50. ΑΠΟΦΑΣΗ ΟΛΟΜΕΛΕΙΑΣ ΑΝΑΘΕΩΡΗΤΙΚΟΥ ΔΙΚΑΣΤΗΡΙΟΥ Αριθ. 5  της 8 Ιουν. 2004/11 Μαΐου 2005 (ΦΕΚ  Β΄ 626) Έγκριση του κανονισμού εσωτερικής υπηρεσίας του Αναθεωρητικού Δικαστηρίου. Που προβλέπεται από το άρθρο 43, σε συνδυασμό με το άρθρο 11 του Κανονισμού Οργανώσεως και Λειτουργίας των Στρατιωτικών Δικαστηρίων και του Αναθεωρητικού Δικαστηρίου ( π.δ. 21/2002) αποτελουμένη από τους:  1. Κωνσταντίνο Θεοδωρακόπουλο, Αναθεωρητή Α΄, Πρόεδρο του Αναθεωρητικού Δικαστηρίου, ως Πρόεδρο.  2. Εμμανουήλ Βασιλακάκη, Αναθεωρητή Β΄, Αντιπρόεδρο του Αναθεωρητικού Δικαστηρίου, 3. Θωμά Καρανίσα, Αναθεωρητή Β΄, Αντιπρόεδρο του Αναθεωρητικού Δικαστηρίου, 4. Δημήτριο Ασδέρη, Αναθεωρητή Β΄, Αντιπρόεδρο του Αναθεωρητικού Δικαστηρίου,  5. Κων/νο Σταμπουλή, Αναθεωρητή Γ΄, 6. Μιχαήλ Πολιτάκη, Αναθεωρητή Γ΄,  7. Δημήτριο Μπακόλα, Αναθεωρητή Γ΄ 8. Γεώργιο Καντιδενό, Αναθεωρητή Γ΄, 9. Αντώνιο Μπελαντώνα, Αναθεωρητή Γ΄,  10. Πέτρο-Ιωάννη Αργιανίδη, Αναθεωρητή Γ΄, και  11. Ιωάννη Τσιλίδη, Αναθεωρητή Γ΄, ως μέλη, μη παρισταμένων των λοιπών δύο (2) μελών, ήτοι του Εισαγγελέα του Αναθεωρητικού Δικαστηρίου Αναθεωρητή Α΄ Μιχαήλ Γκολέμη και του Αναθεωρητή Γ΄ Κωνσταντίνου Καραϊσαρίδη λόγω αναρρωτικής αδείας.  ΣΥΝΗΛΘΕ σε συνεδρίαση στο Γραφείο του Προέδρου του Αναθεωρητικού Δικαστηρίου (1ος όροφος, 101 γραφείο), σήμερα, την 8η του μηνός Ιουνίου του έτους 2004, ημέρα Τρίτη και ώρα 09.00΄, κατόπιν των υπ" αριθ. Πρωτ. 106605/5.5.2004 νομίμων προσκλήσεων του Προέδρου του Αναθεωρητικού Δικαστηρίου, σύμφωνα με το άρθρο 11 του π.δ. 21/2002, παρουσία και του Γραμματέα του Αναθεωρητικού Δικαστηρίου Σχη (ΔΓ) Ξόμαλη Θεοδώρου, για να αποφασίσει επί της εγκρίσεως του κανονισμού εσωτερικής υπηρεσίας του Αναθεωρητικού Δικαστηρίου (άρθρο 43 § 2 π.δ. 21/2002), με εισηγητές, τους Αναθεωρητές Γ΄ Μιχαήλ Πολιτάκη και Πέτρο - Ιωάννη Αργιανίδη.  Η Ολομέλεια του Αναθεωρητικού Δικαστηρίου, σε νόμιμη απαρτία ευρισκόμενη (κατ" άρθρα 11 παρ. 7 και 43 π.δ. 21/2002) αφού έλαβε υπόψη του:  α. Το υπ’ αριθ. Πρωτ. 106605/5.5.2004 έγγραφο του Αναθεωρητικού Δικαστηρίου.  β. Το ν. 2304/1995 «Κώδικας Δικαστικού Σώματος Ενόπλων Δυνάμεων».  γ. Το π.δ. 21/2002 «Κανονισμός Οργανώσεως και Λειτουργίας των Στρατιωτικών Δικαστηρίων και του Αναθεωρητικού Δικαστηρίου». δ. Τον Κανονισμό Εσωτερικής Υπηρεσίας του Αναθεωρητικού Δικαστηρίου, που κατατέθηκε στην ολομέλεια από τους ανωτέρω Εισηγητές ως ακολούθως:  Σκέφθηκε σύμφωνα με το Νόμο Επειδή κατά τη διαλογική συζήτηση των μελών του Συμβουλίου, για την έκδοση αποφάσεως, διατυπώθηκαν διάφορες γνώμες και απόψεις των μελών επί της εγκρίσεως του Κανονισμού Εσωτερικής Υπηρεσίας του Αναθεωρητικού Δικαστηρίου.  Για τους λόγους αυτούς Αποφασίζει, ομόφωνα:  Την έγκριση του Εσωτερικού Κανονισμού Υπηρεσίας του Αναθεωρητικού Δικαστηρίου, ως ακολούθως:  ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΑΝΑΘΕΩΡΗΤΙΚΟΥ ΔΙΚΑΣΤΗΡΙΟΥ ΚΕΦΑΛΑΙΟ ΠΡΩΤΟ Οργάνωση και λειτουργία Αναθεωρητικού Δικαστηρίου Άρθρο 1 Δικαιοδοσία Αναθεωρητικού Δικαστηρίου 1. Το Αναθεωρητικό Δικαστήριο είναι το ανώτατο στρατιωτικό Δικαστήριο και λειτουργεί και ως ακυρωτικό, όπως ειδικότερα ορίζεται στον ΣΠΚ. (άρθρο 198 παρ. 2 ΣΠΚ). 2. Ο Πρόεδρος και ο Εισαγγελέας του Αναθεωρητικού Δικαστηρίου ή οι νόμιμοι αναπληρωτές τους προίστανται όλων των στρατιωτικών δικαστηρίων και των εισαγγελιών τους, αντίστοιχα. Άρθρο 9 Καθήκοντα Αναθεωρητών και Αντεισαγγελέων Οι διατάξεις του άρ. 6 π.δ. 21/2002 εφαρμόζονται αναλόγως και στους Αναθεωρητές όταν συμμετέχουν στις συνεδριάσεις του Δικαστηρίου και του δικαστικού συμβουλίου οριζόμενοι από τον Πρόεδρο ή το νόμιμο αναπληρωτή του, ενώ οι διατάξεις του άρθρου 8 και 24 του Π.Δ.. 21/2002 εφαρμόζονται αναλόγως στους Αντεισαγγελείς του Αναθεωρητικού Δικαστηρίου. Άρθρο 10 Γραμματεία του Αναθεωρητικού Δικαστηρίου 1. Στο Αναθεωρητικό Δικαστήριο και στην Εισαγγελία, λειτουργούν γραμματείες σύμφωνα με όσα ορίζονται στα άρθρα 13, 14, 15, 16, 17, 18, 19, 20, 28, 29 και 30 π.δ. 21/2002 που εφαρμόζονται αναλογικά σε όση έκταση επιβάλλει η αρμοδιότητα του Αναθεωρητικού Δικαστηρίου.  2. Στο Αναθεωρητικό Δικαστήριο λειτουργεί Γραφείο Προέδρου ο προϊστάμενος του οποίου είναι προσωπικό υπηρεσιακό όργανο του Προέδρου και ασχολείται με την προσωπική-υπηρεσιακή αλληλογραφία αυτού, καθώς και με τις εν γένει υπηρεσιακές και εθιμοτυπικές δραστηριότητες του Γραφείου. 3. Λειτουργεί επίσης κοινή Γραμματεία Αντιπροέδρων. (Μετά τη σελ.214,460) Σελ. 214,461 Τεύχος Σελ.  ΚΕΦΑΛΑΙΟ ΔΕΥΤΕΡΟ 8.Ξ.δ.50 Δικαστικό Σώμα Ενόπλων Δυνάμεων Λοιπά Όργανα Άρθρο 11 Γραμματεία Ανωτάτου Δικαστικού Συμβουλίου 1. Στο ΑΔΣ λειτουργεί γραμματεία, την οποία διευθύνει ο Γραμματέας του Αναθεωρητικού Δικαστηρίου και, σε περίπτωση απουσίας ή κωλύματος, άλλος δικαστικός γραμματέας που ορίζεται από τον Πρόεδρο του Αναθεωρητικού Δικαστηρίου (άρθρο 57 § 3 ΚΔΣΕΔ). 2. Ο Γραμματέας του ΑΔΣ: α. Καταρτίζει την ημερήσια διάταξη των συνεδριάσεων του ΑΔΣ και ειδοποιεί εγγράφως τα μέλη του για την ημε-ρομηνία της συνεδρίασης. β. Παρίσταται στις συνεδριάσεις του ΑΔΣ και τηρεί τα πρακτικά. γ. Μεριμνά για την υποβολή των αποφάσεων του ΑΔΣ μαζί με το κυρωμένο αντίγραφο του πρακτικού συνεδριάσεως στον ΥΕΘΑ (άρθρο 58 § 5 ΚΔΣΕΔ). δ. Χορηγεί αποσπάσματα των αποφάσεων του ΑΔΣ στον ενδιαφερόμενο δικαστικό λειτουργό, εφόσον το ζητήσει (άρθρο 58 § 6 ΚΔΣΕΔ). ε. Ειδοποιεί τον δικαστικό λειτουργό που μετατίθεται χωρίς αίτηση του. στ. Δέχεται τις αιτήσεις των δικαστικών λειτουργών για ανάκληση της μετάθεσης. ζ. Αποστέλλει το πρακτικό κληρώσεως των μελών του ΑΔΣ στον ΥΕΘΑ (άρθρο 55 § 4 ΚΔΣΕΔ). η. Τηρεί τους ατομικούς φακέλους των δικαστικών λει-τουργών υπό την εποπτεία του Προέδρου του Αναθεωρητι-κού Δικαστηρίου (άρθρο 40 §1 ΚΔΣΕΔ). θ. Επιμελείται της κλήσης του δικαστικού λειτουργού ε-νώπιον του ΑΔΣ στις περιπτώσεις που ορίζονται από το νόμο. ι. Φυλάσσει τις αποφάσεις και τα πρακτικά του ΑΔΣ, τα βι-βλία και τα άλλα υπηρεσιακά έγγραφα. ια. Επιμελείται για την εισαγωγή στο ΑΔΣ των αιτήσεων των δικαστικών λειτουργών ή άλλων αρχών. 3. Στο ΑΔΣ λειτουργεί γραμματεία πειθαρχικών συμβουλίων. Αυτή αποτελεί τμήμα της γραμματείας του ΑΔΣ και επιμελείται όλων των κλήσεων, προσκλήσεων, επιδόσεων, γνωστοποιήσεων και λοιπών γραμματειακών πράξεων που σχετίζονται με την πειθαρχική διαδικασία. Σελ. 214,462 Τεύχος Σελ.  Άρθρο 12 Βιβλία Ανωτάτου Δικαστικού Συμβουλίου 1. Στη Γραμματεία του ΑΔΣ τηρούνται τα ακόλουθα βι-βλία: α. Βιβλίο πρωτοκόλλου. β. Βιβλίο προσδιορισμού συνεδριάσεων ΑΔΣ. γ. Βιβλίο αποφάσεων. δ. Βιβλίο προσφυγών - ενστάσεων. ε. Βιβλίο τήρησης πρακτικών κληρώσεως των μελών του ΑΔΣ. 2. Στη γραμματεία πειθαρχικών συμβουλίων τηρούνται αντίστοιχα βιβλία και επιπλέον βιβλίο πειθαρχικών ποινών των δικαστικών λειτουργών. Άρθρο 13 Δικαστικό Σώμα Ενόπλων Δυνάμεων Γραμματεία Επιθεώρησης 1. Στο Αναθεωρητικό Δικαστήριο λειτουργεί, υπό την εποπτεία του Προϊσταμένου της Επιθεώρησης, γραμματεία επιθεώρησης της οποίας προϊσταται Αξκός (ΔΓ) βαθμού τουλάχιστον Υπλγού (ΔΓ) η οποία μεριμνά για όλες τις γραμματειακές πράξεις που έχουν σχέση με την επιθεώρηση των στρατοδικείων και των δικαστικών λειτουργών και συνοδεύει τον Επιθεωρητή κατά τις επιθεωρήσεις.  2. Η γραμματεία επιθεώρησης αποτελείται από το Τμήμα Επιθεωρητή και από το Τμήμα Προϊσταμένου Επιθεώρησης. 3. Στο Τμήμα του Επιθεωρητή τηρείται το βιβλίο πρω-τοκόλλου 4. Στο Τμήμα του προϊσταμένου Επιθεώρησης τηρούνται τα ακόλουθα βιβλία: α. Βιβλίο Πρωτοκόλλου β. Βιβλίο Προσφυγών γ. Βιβλίο Πράξεων ΚΕΦΑΛΑΙΟ ΤΡΙΤΟ Άρθρο 14 Δικαστικό έτος - Δικαστικές διακοπές 1. Το δικαστικό έτος αρχίζει στις 16 Σεπτεμβρίου και λήγει στις 15 Σεπτεμβρίου του επόμενου έτους. 2. Οι δικαστικές διακοπές αρχίζουν την 1η Ιουλίου και λήγουν την 15η Σεπτεμβρίου. 3. Κατά την περίοδο των δικαστικών διακοπών συγκροτούνται ένα ή περισσότερα τμήματα, ανάλογα με τις ανάγκες του δικαστηρίου και της εισαγγελίας του. 4. Κατά την περίοδο αυτή το αναθεωρητικό δικαστήριο συνεδριάζει προκειμένου να δικάσει υποθέσεις οι οποίες, κατά την κρίση του Προέδρου ή του νόμιμου αναπληρωτή του και κατόπιν εισηγήσεως του Εισαγγελέως ή ομοίως του νόμιμου αναπληρωτή του εμπίπτουν στις περιπτώσεις της παρ. 4 του άρθρου 49 του π.δ. 21/2002. 5. Οι Αναθεωρητές οι οποίοι απομακρύνονται από την έδρα τους κατά τη διάρκεια των διακοπών οφείλουν να δηλώνουν στον πρόεδρο του δικαστηρίου τον τόπο διαμονής τους. Οι Αντεισαγγελείς υποβάλλουν την ίδια δήλωση στον προϊστάμενο τους Εισαγγελέα. Άρθρο 15 Ασφάλεια - Όργανα Υπηρεσίας 1. Την ευθύνη της εξωτερικής φύλαξης του κτιρίου εντός του οποίου στεγάζεται το Αναθεωρητικό Δικαστήριο έχει η στρατιωτική αρχή στην οποία έχει ανατεθεί αρμοδίως η φύλαξη των εν γένει στρατιωτικών εγκαταστάσεων. 2. Την ευθύνη της εσωτερικής φύλαξης έχουν τα όργανα υπηρεσίας του δικαστηρίου τα οποία ορίζονται σύμφωνα με τις ισχύουσες διατάξεις για την ασφάλεια των στρατιωτικών καταστημάτων εκ του υπηρετούντος σ" αυτό προσωπικού. 3. Ο Πρόεδρος του Αναθεωρητικού Δικαστηρίου ή ο κατόπιν εντολής του αναπληρών αυτόν στα διοικητικά καθήκοντα κατά τις διατάξεις των άρθρων 38 π.δ. 21/2002, εκδίδει τις αναγκαίες διαταγές προς υλοποίηση των προβλεπομένων στην παρ. 2 του παρόντος. 4. Κατά τις συνεδριάσεις των στρατιωτικών δικαστηρίων η τήρηση των μέτρων τάξεως και ασφαλείας ανήκει στις κατά τόπους αστυνομικές αρχές, σύμφωνα με τις εκάστοτε ισχύουσες διατάξεις. Κατόπιν εντολής του Εισαγγελέα και με ευθύνη του γραμματέως της Εισαγγελίας του Αναθεωρητικού Δικαστηρίου συντάσσεται πίνακας των προγραμματισμένων προς εκδίκαση υποθέσεων του Αναθεωρητικού Δικαστηρίου και ζητείται από την αρμόδια αστυνομική αρχή, η αποστολή ικανής κατά περίπτωση αστυνομικής δυνάμεως προς τήρηση της τάξεως κατά τις συνεδριάσεις.  Άρθρο 16 Ειδικές ρυθμίσεις 1. Τα μέλη του Αναθεωρητικού Δικαστηρίου και οι Αντεισαγγελείς οφείλουν να ευρίσκονται στην έδρα του Αναθεωρητικού Δικαστηρίου κατά το χρόνο ενάσκησης των καθηκόντων τους, ο οποίος εξαιρουμένων των συνεδριάσεων του Δικαστηρίου δεν δύναται να είναι διάφορος του χρόνου εργασίας στο Δημόσιο. 2. Οι συνεδριάσεις του Δικαστηρίου αρχίζουν την 09.00 π.μ. 3. Ο χρόνος διακοπής της συνεδριάσεως για τους αναφερόμενους στην παρ. 2 του άρθρου 339 κ.π.δ. λόγους, ορίζεται από τον διευθύνοντα τη συζήτηση και τηρείται επακριβώς. (Μετά τη σελ.214,462) Σελ. 214,463 Τεύχος Σελ.  4. Μέχρις ότου εκδοθούν τα προβλεπόμενα από τις διατάξεις του άρθρου 146 ν. 2304/1995 Προεδρικά Διατάγματα, τα μέλη του Αναθεωρητικού Δικαστηρίου και οι Αντεισαγγελείς τούτου οφείλουν να φέρουν αξιοπρεπή ένδυση συνάδουσα προς την ιδιότητά τους. 8.Ξ.δ.51-52 Δικαστικό Σώμα Ενόπλων Δυνάμεων 5. Το Στρατιωτικό και πολιτικό προσωπικό οφείλει να προσέρχεται στην υπηρεσία του και να ασκεί τα καθήκοντά του κατά τα υπό των νόμων και στρατιωτικών κανονισμών εκάστοτε οριζόμενα το πρώτο και κατά τα υπό τη σχετική νομοθεσία, η οποία διέπει τη σχέση του με το δημόσιο, το δεύτερο. Άρθρο 17 Η ισχύς του παρόντος κανονισμού αρχίζει ένα (1) μήνα από τη δημοσίευσή του στην Εφημερίδα της Κυβερνήσεως.  Άρθρο 2 Σύσταση και λειτουργία  1. Το Αναθεωρητικό Δικαστήριο συνεδριάζει ως Τριμελές ή Πενταμελές κατά τα οριζόμενα από τις διατάξεις του ΣΠΚ. (Μετά τη σελ.214,458) Σελ. 214,459 Τεύχος Σελ.  Δικαστικό Σώμα Ενόπλων Δυνάμεων 8.Ξ.δ.50 2. Λειτουργεί σε δύο τμήματα. Το Α΄ Τμήμα συνεδριάζει στην αίθουσα του Αναθεωρητικού Δικαστηρίου στην Αθήνα. Το Β΄ Τμήμα συγκροτείται ως μεταβατικό και συνεδριάζει είτε στις εγκαταστάσεις του Στρατοδικείου Θεσσαλονίκης είτε στις αντίστοιχες του Στρατοδικείου Ξάνθης, κατά περίπτωση. Άρθρο 3 Ειδικά καθήκοντα του Προέδρου του Αναθεωρητικού Δικαστηρίου Ο Πρόεδρος του Αναθεωρητικού Δικαστηρίου διευθύνει το δικαστήριο, ασκεί τα καθήκοντα του άρθρου 21 του παρόντος που προσιδιάζουν στην ιδιότητά του, στα οποία, όταν κωλύεται ή απουσιάζει, αναπληρώνεται από τον αρχαιότερο Αναθεωρητή για τα εξ αυτών διοικητικά και από τους Αντιπροέδρους ή Αναθεωρητές, μέλη του δικαστηρίου, κατά σειρά αρχαιότητας, για τα εξ αυτών δικαστικά (άρθρο 189 ΣΠΚ) και επιπλέον: α. Προεδρεύει στο Ανώτατο Δικαστικό Συμβούλιο (ΑΔΣ) (άρθρο 57 παρ. 1 ΚΔΣΕΔ), στο Επταμελές Πειθαρχικό Συμβούλιο (άρθρο 90 παρ. 2 ΚΔΣΕΔ), καθώς και στην εξεταστική επιτροπή για τη διενέργεια διαγωνισμού προσλήψεως παρέδρων (άρθρο 4 παρ. 1α΄ ΚΔΣΕΔ).  β. Εγκρίνει την κανονική άδεια σε όλους τους Στρατιωτικούς Δικαστές.  γ. Παραγγέλλει στον Επιθεωρητή Αναθεωρητή έκτακτη ή συμπληρωματική επιθεώρηση κάθε δικαστηρίου, εισαγγελίας, γραμματείας ή δικαστικού λειτουργού (άρθρο 132 παρ. 1β΄ ΚΔΣΕΔ).  δ. Γνωματεύει επί των εκθέσεων αξιολογήσεως των προϊσταμένων δικαστικών γραμματέων της γραμματείας των στρατιωτικών δικαστηρίων.  ε. Ορίζει τις συνθέσεις του Δικαστηρίου και Δικαστικού Συμβουλίου.  Άρθρο 4 Ειδικά καθήκοντα Εισαγγελέα Αναθεωρητικού Δικαστηρίου Ο Εισαγγελέας του Αναθεωρητικού Δικαστηρίου ασκεί τα καθήκοντα του άρθρου 22 και τις αρμοδιότητες του άρθρου 23 του π.δ. 21/2002 που προσιδιάζουν στην ιδιότητά του και επιπλέον: α. Παρίσταται στις συνεδριάσεις του Αναθεωρητικού Δικαστηρίου και του δικαστικού συμβουλίου. β. Ασκεί την πειθαρχική δίωξη για τους δικαστικούς λει-τουργούς μέχρι και το βαθμό του Στρατιωτικού Δικαστή Α (άρθρο 96 περίπτ. β~ ΚΔΣΕΔ). Σελ. 214,460 Τεύχος Σελ.  γ. Γνωμοδοτεί σε ερωτήματα που αφορούν την ποινική δικαιοσύνη στις Ένοπλες Δυνάμεις. δ. Μπορεί κατά την κρίση του να προκαλεί την γνωμοδό-τηση του Εισαγγελέα του Αρείου Πάγου. ε. Ζητεί τη σύγκληση της Ολομέλειας του Αναθεωρητι-κού Δικαστηρίου. στ. Παραγγέλλει στον Επιθεωρητή Αναθεωρητή έκτακτη ή συμπληρωματική επιθεώρηση κάθε δικαστηρίου, εισαγ-γελίας, γραμματείας ή δικαστικού λειτουργού (άρθρο 132 § 1β~ ΚΔΣΕΔ). ζ. Επιθεωρεί τη γραμματεία του Αναθεωρητικού Δικα-στηρίου και την Εισαγγελία αυτού, σύμφωνα με το άρθρο 139 του ΚΔΣΕΔ. η. Γνωματεύει επί των εκθέσεων αξιολογήσεως των προϊσταμένων δικαστικών γραμματέων των εισαγγελιών των στρατιωτικών δικαστηρίων. ι. Ασκεί τις αρμοδιότητες του άρθρου 21 παρ. 2 του Κα-νονισμού Στρατιωτικών Φυλακών. Άρθρο 5 Καθήκοντα Αντιπροέδρων 1. Οι Αντιπρόεδροι του Αναθεωρητικού Δικαστηρίου αναπληρώνουν, κατά σειρά αρχαιότητας, τον Πρόεδρο του αυτού δικαστηρίου στα δικαστικά του καθήκοντα, όταν αυτός απουσιάζει, κωλύεται ή δεν υπάρχει (άρθρο 189 ΣΠΚ). 2. Πέρα από τα παραπάνω καθήκοντα, ο μεν πρώτος Αντιπρόεδρος είναι πρόεδρος του Πενταμελούς Πειθαρχικού Συμβουλίου (άρθρο 90 § 1 ΚΔΣΕΔ), ο δε νεώτερος Αντιπρόεδρος είναι προϊστάμενος της επιθεώρησης των Στρατοδικείων και των δικαστικών λειτουργών (άρθρο 136 1 ΚΔΣΕΔ). 8.Ξ.δ.50 Δικαστικό Σώμα Ενόπλων Δυνάμεων Άρθρο 6 Δικαστικό Σώμα Ενόπλων Δυνάμεων Καθήκοντα Προϊσταμένου Επιθεώρησης Ο Προϊστάμενος Επιθεώρησης προΐσταται της υπηρεσίας επιθεώρησης και ασκεί τις αρμοδιότητες του σύμφωνα με τα άρθρα 136 και επόμενα του ΚΔΣΕΔ και ενημερώνεται από τον Επιθεωρητή όταν το κρίνει αναγκαίο, για την πορεία της επιθεώρησης γενικά. Άρθρο 7 Καθήκοντα Επιθεωρητή 1. Ο Επιθεωρητής, οριζόμενος για ένα χρόνο από το ΑΔΣ άρθρο 131 § 2 ΚΔΣΕΔ), διενεργεί τις τακτικές και έκτακτες επιθεωρήσεις των στρατοδικείων, και γραμματειών τους και των δικαστικών λειτουργών (άρθρο 132 § 1 ΚΔΣΕΔ), σύμφωνα με τις διατάξεις του ΚΔΣΕΔ. 2. Ειδικότερα ο Επιθεωρητής, ως προς τις τακτικές επιθεωρήσεις, καταρτίζει και αποστέλλει εγκαίρως, τουλάχιστον πριν από είκοσι (20) ημέρες, προς τα δικαστήρια σχετικό πρόγραμμα που περιέχει τις ημερομηνίες έναρξης και λήξης της επιθεώρησης, το οποίο κοινοποιεί και στον Προϊστάμενο Επιθεώρησης. Το πρόγραμμα αυτό αφού εγκριθεί από τον ΥΕΘΑ διαβιβάζεται στην αρμόδια οικονομική υπηρεσία για την έγκριση και τη χορήγηση του χρηματικού ποσού προς κάλυψη της κατά περίπτωση απαιτούμενης δαπάνης. 3. Η τακτική επιθεώρηση ενεργείται μόνο τις εργάσιμες ημέρες και ώρες, ο χρόνος όμως επιθεώρησης μπορεί να παραταθεί για λογικό χρονικό διάστημα και μετά τη λήξη της εργασίας. 4. Ο Επιθεωρητής υποβάλλει τις εκθέσεις της τακτικής επιθεώρησης στον Προϊστάμενο Επιθεώρησης για κάθε δικαστήριο χωριστά, εντός της προθεσμίας του άρθρου 135 του ΚΔΣΕΔ από τη λήξη της ετήσιας τακτικής επιθεώρησης.  5. Οι εκθέσεις έκτακτης ή συμπληρωματικής επιθεώρησης υποβάλλονται εντός του χρονικού ορίου το οποίο ορίζεται από εκείνου ο οποίος έδωσε τη σχετική παραγγελία ενέργειάς της.  Άρθρο 8 Ολομέλεια Αναθεωρητικού Δικαστηρίου 1. Η Ολομέλεια του Αναθεωρητικού Δικαστηρίου αποτελείται από όλους τους Αναθεωρητές που υπηρετούν σε αυτό και στην εισαγγελία του Αναθεωρητικού Δικαστηρίου. Στην Ολομέλεια προεδρεύει ο Πρόεδρος του Αναθεωρητικού Δικαστηρίου, αναπληρούμενος κατά σειρά από τον Εισαγγελέα και τους Αντιπροέδρους. 2. Στην αρμοδιότητα του της Ολομέλειας υπάγονται πέρα από τα θέματα που αναφέρονται στο αρ. 11 π.δ. 21/2000, οι διατάξεις του οποίου εφαρμόζονται αναλόγως, οι γνωμοδοτήσεις ή προτάσεις που αφορούν θέματα μείζονος σημασίας για την οργάνωση και λειτουργία του δικαστικού σώματος των Ενόπλων Δυνάμεων και την απονομή της ποινικής δικαιοσύνης στο χώρο αυτό. Επίσης η Ολομέλεια του Αναθεωρητικού Δικαστηρίου εκφέρει γνώμη επί σχεδίων νόμων ή κανονισμών που αφορούν γενικά στα παραπάνω θέματα. Καταρτίζει τον εσωτερικό κανονισμό λειτουργίας του Αναθεωρητικού Δικαστηρίου εντός της προθεσμίας του άρθρου 12 παρ. 1 του π.δ. 21/2002.

[Source: greek_legal_code_raptarchis | Tokens: 15281]